عنتي
{{معلومات شخص}}
'''عنتي''' (ب [[ليونانية لقديمة|ليونانية لبالية]] '''Ἀνταῖος'''، ''أنطايوص'') شخصية ف [[ديانة يونانية قديمة|لأساطير ليونانية]] ؤ [[ديانة أمازيغية قديمة|لأمازيغية]]، مشهور ب لمدابزة ديالو معا [[هرقول]] ف إطار [[12 عطاشات د هرقول]]. عنتي كيتّعابر رب معبود عند لأمازيغ لقدام ؤ "حامي أرض [[ليبيا لقديمة]]" (أرض لأمازيغ ؤلا [[تامازغا]] ف لمصطلح لعصري).

ف لمعتقد لقديم، عنتي كان [[عملاق (أساطير يونانية)|عملاق]] ؤ ولد لأرباب [[بوسيدون]] ؤ [[ڭايا]].<ref name="perseus1"/><ref name="theo">{{Cite web
|url=https://www.theoi.com/Gigante/GiganteAntaios.html
|language=en
|title=Antaeus (Antaios)
|archive-url=https://web.archive.org/web/20230608125255/https://www.theoi.com/Gigante/GiganteAntaios.html
|archive-date=2023-06-08
|accessdate=2022-09-04
|url-status=live
}}</ref> مراتو هيّا رّبة [[تينڭا]] (لي لأسطورة كاتڭول بلي تسمّات عليها مدينة [[طانجا]]). بعض لأساطير كاتڭول بلي عندو جوج بنات، وحدة سميتها [[بارصي بنت عنتي|بارصي]] ؤلا ألسييس، ؤ لوخرة سميتها [[إفينوي بنت عنتي|إفينوي]].

كلمة {{لوغة|grc|Ἀνταῖος}} ب ليونانية كاتعني "داك لي ضد" ؤلا "لعدو".<ref name="theo"/>

== لأسطورة ==
عنتي كان كيتحدّا أي واحد دايز من طريقو باش يتعابز معاه، ؤ ماعمّرو خسر أي معابزة طالمّا رجليه قايسين مّو ڭايا (لأرض). كان كيطيّح لخصوم ديالو ل لّرض، ؤ كيقتلهوم، ؤ بنا معبد ل بّاه بوسيدون ب [[قلقولة|لقلقولات]] ديالهوم. [[هرقول]] لي كان ف طريقو ل جّردة د [[لحوريات لغربيات]] (عطاشة نمرة 11 ديال هرقول)، قبل تّحدي ؤ تصارع معاه. هرقول عاق بلي مايقدرش يغلب عنتي ؤ هوّا واقف فوق لرض، فا هزّو ؤ بقا كيعصرو تا قتلو.<ref name="perseus1"/><ref>{{Cite book
|title=The New Student's Reference Work/Antæus
|url=https://en.wikisource.org/wiki/The_New_Student%27s_Reference_Work/Ant%C3%A6us
|archive-url=https://web.archive.org/web/20230708145957/https://en.wikisource.org/wiki/The_New_Student%27s_Reference_Work/Ant%C3%A6us
|archive-date=2023-07-08
|access-date=2022-09-04
|url-status=live
}}</ref>

موراها هرقول غادي ياخد مرات عنتي، تينڭا، ؤ غادي يولد معاها لبطل لأمازيغي [[صوفاكس]]، لي لأساطير كاتڭول بلي أسس مدينة طانجا ؤ سمّاها على مّو. هرقول ولـٰد وٰلد أخور سميتو [[پالايمون]] معا بنت عنتي إفينوي. لماليك [[يوبا التاني|يوبا لموريطاني]] كان كيدّاعي بلي لأصل ديالو كيرجع ل صوفاكس. صوفاكس كان عندو ولد سميتو ديوضوروس لي لأساطير كاتڭول بلي حتل بزاف د لمناطق ف شمال إفريقيا ب لارمي لي كان جاب هرقول.

لمعابزة مابين عنتي ؤ هرقول كانت من بين لمواضيع لمحببة ف [[لعاود-ولادة|لفترة د نّوضة ف ؤروپا]] ([[لقرن 15]] ؤ [[لقرن 16|16]])، سيرتو ف [[نحت|نّحت]].<ref name="brit1911">{{Cite book
|url=https://en.wikisource.org/wiki/1911_Encyclop%C3%A6dia_Britannica/Antaeus
|date=1911
|title=لموسوعة لبريطانية، أنطايوس
|archive-url=https://web.archive.org/web/20230708094102/https://en.wikisource.org/wiki/1911_Encyclop%C3%A6dia_Britannica/Antaeus
|archive-date=2023-07-08
|access-date=2022-09-04
|url-status=live
}}</ref>

بعض لأساطير كاتعتابر بلي عنتي هوّا نيت لماليك ديال مدينة إراسا، لي كانت ف مملكة قورينا (لي جا لموضع ديالها ف ليبيا ديال دابا)، ؤ لي كانت عندو بنت سميتها ألسييس ؤلا باركا.<ref name="theo"/>

=== لموضع ف شمال إفريقيا ===
عنتي كان كيتڭال بلي كان ف شي موضع ف صّحرا د شمال إفريقيا. ف لغالب دخل ل لأساطير ليونانية ف نّص د [[لقرن 7 قبل لميلاد]]، بعدما ليونانيين لقدام دارو رجلهوم ؤ حتلو مناطق ف [[شمال إفريقيا]]. هاد لموضع مامحددش مزيان على لعرض د لمنطقة، ؤ يقدر يكون ف أي بلاصة ف شّرق ؤلا لغرب. متلاً واحد لقصة كاتّعاود بلي لجينيرال [[لإمبراطورية الرومانية|رّوماني]] [[كوينتوس سيرطوريوس]] ملي زار [[طانجا]]، ڭالو ليه ناسها بلي لقبر د عنتي كاين تحت واحد لكدية كبيرة مابعيداش بزاف على لمدينة. ملي حفر ل[[قبر]] لقا عضام د عملاق، ؤ عاود ردم تّراب فوق منهوم، ؤ شارك ف طقوس تقديسية محلية ؤ عطا قربان باش "يعضّم لمكانة ديال لقبر". هاد ل[[كدية]] تقدر تكون هيّا ل[[معلامة د مزورا]] لي جات على بعد د 50 كيلوميطر من طانجا، لي كاتّعتابر من أقدم لمعالم لميڭاليتية ف شمال إفريقيا. لأسطورة كاتڭول بلي لكدية لي مدفون فيها عنتي غير كايتخاد منها تراب كاطيح شّتا باش تعاود تعمر ديك لحفرة.<ref name="perseus1">{{Cite web
|url=https://www.perseus.tufts.edu/hopper/text?doc=Perseus%3Atext%3A1999.04.0104%3Aentry%3Dantaeus-bio-1
|title=Perseus, Antaeus
|archive-url=https://web.archive.org/web/20230708094109/https://www.perseus.tufts.edu/hopper/text?doc=Perseus:text:1999.04.0104:entry=antaeus-bio-1
|archive-date=2023-07-08
|accessdate=2022-09-04
|url-status=live
}}</ref>

لمدينة لقديمة د [[باركا (مدينة قديمة)|باركا]]، لي غالب جات ف [[لمرج (ليبيا)|لمرج]] ف [[ليبيا]] لحالية،<ref name="Gordon">{{cite book
|page=182
|url=https://books.google.com/books?id=LnxTDwAAQBAJ&q=antaeus+ant%C3%A1bulus&pg=PA182
|title=The Works of Ibn Wāḍiḥ al-Yaʿqūbī (Volume 1): An English Translation
|editor1=Matthew S. Gordon
|editor2=Chase F. Robinson
|editor3=Everett K. Rowson
|editor4=Michael Fishbein
|isbn=9789004364141
|publisher=Brill
|date=2017
|archive-url=https://web.archive.org/web/20230101175629/https://books.google.com/books?id=LnxTDwAAQBAJ
|archive-date=2023-01-01
|access-date=2022-09-04
|url-status=live
}}</ref> كانت كاتسمّا [[أنطاپوليس]] على عنتي (أنطايوس)، ؤ تا مدينة [[تجيبو]] ف [[مصر لقديمة]] كانو ليونانيين ؤ رّومان كيسمّيوها "أنطايوپوليس"، وخا "أنطايوس" لي تسمّات عليه، يقدر مايكونش هوّا نيت عنتي لأمازيغي.

== مصادر ==
{{عيون}}
{{مملكة موريطانية}}
{{ضبط مخازني}}

[[تصنيف:موريطانية]]
[[تصنيف:ديانة أمازيغية قديمة]]
[[تصنيف:ملوك ف لأساطير لأمازيغية]]
[[تصنيف:شخصيات ف لأساطير ليونانية]]
[[تصنيف:ولاد بوسايدون]]
[[تصنيف:مقالات فيها مصدر و 3000 بايت]]
عنتي (ب ليونانية لبالية Ἀνταῖος، أنطايوص) شخصية ف لأساطير ليونانية ؤ لأمازيغية، مشهور ب لمدابزة ديالو معا هرقول ف إطار 12 عطاشات د هرقول. عنتي كيتّعابر رب معبود عند لأمازيغ لقدام ؤ "حامي أرض ليبيا لقديمة" (أرض لأمازيغ ؤلا تامازغا ف لمصطلح لعصري).

ف لمعتقد لقديم، عنتي كان عملاق ؤ ولد لأرباب بوسيدون ؤ ڭايا. مراتو هيّا رّبة تينڭا (لي لأسطورة كاتڭول بلي تسمّات عليها مدينة طانجا). بعض لأساطير كاتڭول بلي عندو جوج بنات، وحدة سميتها بارصي ؤلا ألسييس، ؤ لوخرة سميتها إفينوي.

كلمة  ب ليونانية كاتعني "داك لي ضد" ؤلا "لعدو".

 لأسطورة 
عنتي كان كيتحدّا أي واحد دايز من طريقو باش يتعابز معاه، ؤ ماعمّرو خسر أي معابزة طالمّا رجليه قايسين مّو ڭايا (لأرض). كان كيطيّح لخصوم ديالو ل لّرض، ؤ كيقتلهوم، ؤ بنا معبد ل بّاه بوسيدون ب لقلقولات ديالهوم. هرقول لي كان ف طريقو ل جّردة د لحوريات لغربيات (عطاشة نمرة 11 ديال هرقول)، قبل تّحدي ؤ تصارع معاه. هرقول عاق بلي مايقدرش يغلب عنتي ؤ هوّا واقف فوق لرض، فا هزّو ؤ بقا كيعصرو تا قتلو.

موراها هرقول غادي ياخد مرات عنتي، تينڭا، ؤ غادي يولد معاها لبطل لأمازيغي صوفاكس، لي لأساطير كاتڭول بلي أسس مدينة طانجا ؤ سمّاها على مّو. هرقول ولـٰد وٰلد أخور سميتو پالايمون معا بنت عنتي إفينوي. لماليك يوبا لموريطاني كان كيدّاعي بلي لأصل ديالو كيرجع ل صوفاكس. صوفاكس كان عندو ولد سميتو ديوضوروس لي لأساطير كاتڭول بلي حتل بزاف د لمناطق ف شمال إفريقيا ب لارمي لي كان جاب هرقول.

لمعابزة مابين عنتي ؤ هرقول كانت من بين لمواضيع لمحببة ف لفترة د نّوضة ف ؤروپا (لقرن 15 ؤ 16)، سيرتو ف نّحت.

بعض لأساطير كاتعتابر بلي عنتي هوّا نيت لماليك ديال مدينة إراسا، لي كانت ف مملكة قورينا (لي جا لموضع ديالها ف ليبيا ديال دابا)، ؤ لي كانت عندو بنت سميتها ألسييس ؤلا باركا.

 لموضع ف شمال إفريقيا 
عنتي كان كيتڭال بلي كان ف شي موضع ف صّحرا د شمال إفريقيا. ف لغالب دخل ل لأساطير ليونانية ف نّص د لقرن 7 قبل لميلاد، بعدما ليونانيين لقدام دارو رجلهوم ؤ حتلو مناطق ف شمال إفريقيا. هاد لموضع مامحددش مزيان على لعرض د لمنطقة، ؤ يقدر يكون ف أي بلاصة ف شّرق ؤلا لغرب. متلاً واحد لقصة كاتّعاود بلي لجينيرال رّوماني كوينتوس سيرطوريوس ملي زار طانجا، ڭالو ليه ناسها بلي لقبر د عنتي كاين تحت واحد لكدية كبيرة مابعيداش بزاف على لمدينة. ملي حفر لقبر لقا عضام د عملاق، ؤ عاود ردم تّراب فوق منهوم، ؤ شارك ف طقوس تقديسية محلية ؤ عطا قربان باش "يعضّم لمكانة ديال لقبر". هاد لكدية تقدر تكون هيّا لمعلامة د مزورا لي جات على بعد د 50 كيلوميطر من طانجا، لي كاتّعتابر من أقدم لمعالم لميڭاليتية ف شمال إفريقيا. لأسطورة كاتڭول بلي لكدية لي مدفون فيها عنتي غير كايتخاد منها تراب كاطيح شّتا باش تعاود تعمر ديك لحفرة.

لمدينة لقديمة د باركا، لي غالب جات ف لمرج ف ليبيا لحالية، كانت كاتسمّا أنطاپوليس على عنتي (أنطايوس)، ؤ تا مدينة تجيبو ف مصر لقديمة كانو ليونانيين ؤ رّومان كيسمّيوها "أنطايوپوليس"، وخا "أنطايوس" لي تسمّات عليه، يقدر مايكونش هوّا نيت عنتي لأمازيغي.

 مصادر 

تصنيف:موريطانية
تصنيف:ديانة أمازيغية قديمة
تصنيف:ملوك ف لأساطير لأمازيغية
تصنيف:شخصيات ف لأساطير ليونانية
تصنيف:ولاد بوسايدون
تصنيف:مقالات فيها مصدر و 3000 بايت